บลจ.ทิสโก้โกย854ล.เติบโต29%
บลจ.ทิสโก้ ปี 55 เติบโต 11% กวาดรายได้ 854 ล้านบาท เพิ่มขึ้น 29%
30 ม.ค. 2556

บลจ.ทิสโก้ ปี 55 เติบโต 11% กวาดรายได้ 854 ล้านบาท เพิ่มขึ้น 29%
บริษัท ทิสโก้ไฟแนนเชียลกรุ๊ป (TISCO) แจ้งตลาดหลักทรัพย์ว่า บริษัท หลัก ทรัพย์จัดการกองทุน (บลจ.) ทิสโก้ ซึ่งเป็นบริษัทย่อยดำเนินธุรกิจจัดการกองทุนรวม ณ วันที่ 31 ธ.ค. 2555 มีสินทรัพย์ภายใต้การบริหาร จำนวน 151,462.63 ล้านบาท เพิ่มขึ้น 15,509.47 ล้านบาท หรือ 11.4% เมื่อเทียบกับปี 2554 และมีส่วนแบ่งตลาด ณ วันที่ 30 พ.ย. 2555 เป็นอันดับที่ 7 อยู่ที่ 4.4% 
สำหรับกองทุนสำรองเลี้ยงชีพ มีส่วนแบ่งตลาดในธุรกิจเป็นอันดับ 3 อยู่ที่ 13.7% มีมูลค่าสินทรัพย์สุทธิ 95,164.65 ล้านบาท กองทุนส่วนบุคคลมีส่วนแบ่งตลาดอันดับ 4 มีส่วนแบ่งตลาด 10.3% มีมูลค่าสินทรัพย์สุทธิ 32,058.63ล้านบาท และกองทุนรวมอยู่ที่อันดับ 14 มีส่วนแบ่งตลาดอยู่ที่ 1% มีมูลค่าสินทรัพย์ 24,239.63 ล้านบาท
นอกจากนี้ TISCO ยังมีรายได้ค่าธรรมเนียมรวมจากธุรกิจจัดการกองทุนของปี 2555 เท่ากับ 854.35 ล้านบาท เพิ่มขึ้น 194.76 ล้านบาท หรือ 29.5% จากปี 2554โดยค่าธรรมเนียมผันแปรจากผลประกอบการของกองทุนมีจำนวน 180.25 ล้านบาท เพิ่มขึ้นมากเมื่อเทียบปีก่อนตามภาวะตลาดทุนที่ปรับตัวดีขึ้น
ทั้งนี้ มูลค่าสินทรัพย์ภายใต้บริหารของ บลจ.ทิสโก้ สิ้นปี 2555 แบ่งเป็นสัดส่วนของกองทุนสำรองเลี้ยงชีพ 62.8% กองทุนส่วนบุคคล 21.2% และกองทุนรวม 16% โดยกองทุนสำรองเลี้ยงชีพเติบโต 11.9% จากสิ้นปี 2554 กองทุนรวมเติบโต 71.8% กองทุนส่วนบุคคลลดลง 12.9%